OpenLLM-France/wikimedia huggingface dataset:
# Maytenus senegalensis

Maytenus senegalensis, sinònim (Catha europaea) i en castellà: arto, arto negro o espino cambrón és un arbust espinós dins la família celastraceae. És un endemisme ibero-africà, és una espècie catalogada com vulnerable. Conté catinona i catina.
Es reconeixen dues subespècies de Maytenus senegalensis:
* Maytenus senegalensis subsp. europaea (Espanya (des de Màlaga fins al sud de la província d'Alacant) i nord d'Àfrica)
* Maytenus senegalensis subsp. senegalensis (zones tropicals d'Àfrica i Àsia)
A Espanya aquesta planta figura (amb el nom de Catha europaea) en la llista de plantes de venda regulada

## Descripció

Floreix entre juny i octubre i els fruits maduren entre setembre i octubre.

### M. senegalensis subsp. europaea

Fa com a màxim 2 m d'alt. És un arbust espinós de fulles coriàcies oblongues o el·líptiques. Flors actinomorfes de color blanc o verdós de 4-6 mm de diàmetre. El fruit és una càpsula que té forma el·lipsoidal, d'uns 5 mm.

### M. senegalensis subsp. senegalensis

És menys espinós o fins i tot inerme, les càpsules són triloculars.

## Hàbitat

Creix en zones litorals i càlides, fins a uns 400 m d'altitud, sobre sòls pedregosos o barrancs en zones sense gelades.

## Usos

La seva fusta és dura i de gra fi es fa servir com combustible. La catinona i catina que conté són estimulants del sistema nerviós central i estan relacionades amb l'anfetamina. D'altra banda es considera com un al·lucinogen.

## Bibliografia

* Varios autores. “Libro Rojo de la Flora Silvestre Amenazada de Andalucía. Tomo II: Especies Vulnerables”, pp. 235-237. Edita Consejería de Medio Ambiente, Junta de Andalucía, Dep. Legal SE-1325-2000, ISBN 84-89650-78-0, 84-89650-75-6 (Obra Completa)

## Enllaços externs

* Consejería de Medio Ambiente de la Junta de Andalucía
* Waste Ideal, por Merche S. Calle y Juan Enrique Gómez
* Flora silvestre, Galería fotográfica de José Quiles
# Mayuko Hagiwara

Mayuko Hagiwara, (en japonès: 萩原麻由子, Maebashi, 16 d'octubre de 1986) és una ciclista japonesa, professional des del 2013 i actualment a l'equip Wiggle High5. S'ha proclamat campiona nacional diferents cops tant en ruta com en contrarellotge..

## Palmarès en ruta

* 2006
** Medalla d'or als Jocs Asiàtics en ruta
** 1a a la Volta a Okinawa
* 2008
** Campiona del Japó en contrarellotge
* 2009
** Campiona del Japó en contrarellotge
* 2010
** Campiona del Japó en ruta
** Campiona del Japó en contrarellotge
* 2011
** Campiona del Japó en ruta
** Campiona del Japó en contrarellotge
* 2012
** Campiona del Japó en ruta
** Campiona del Japó en contrarellotge
* 2014
** Campiona del Japó en ruta
** Campiona del Japó en contrarellotge
* 2015
** Campiona del Japó en ruta
** Vencedora d'una etapa al Giro d'Itàlia
** Vencedora d'una etapa al Tour de Bretanya
* 2016
** Campiona d'Àsia en contrarellotge

## Palmarès en pista

* 2010
** Campiona d'Àsia en puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Evoxymetopon macrophthalmus

Evoxymetopon macrophthalmus és una espècie de peix pertanyent a la família dels triquiúrids.

## Descripció

* Pot arribar a fer 162 cm de llargària màxima.
* 90 radis tous a l'aleta dorsal.
* 15 radis a l'aleta anal.
* 94 vèrtebres.
* Perfil superior del cap convex.

## Hàbitat

És un peix marí, bentopelàgic i d'aigües fondes.

## Distribució geogràfica

Es troba al Pacífic nord-occidental: Okinawa (les illes Ryukyu, el Japó).

## Observacions

És inofensiu per als humans.

## Referències

* ↑ Gill T. N., 1863. Synopsis of the family of lepturoids, and description of a remarkable new generic type. Proc. Acad. Nat. Sci. Phila. v. 15. 224-229.
* ↑ «Entrada a uBio» (en anglès). [Consulta: 8 abril 2020].
* ↑ Chakraborty, A., T. Yoshino & Y. Iwatsuki, 2006. A new species of scabbardfish, Evoxymetopon macrophthalmus (Scombridae: Trichiuridae), from Okinawa, Japan. Ichth. Research v. 53: 137-142.
* 1 2 3 4 FishBase (anglès)
* ↑ Chakraborty, A., T. Yoshino & Y. Iwatsuki, 2006.

## Enllaços externs

* BioLib (anglès)
* AQUATAB
# Fabián Larry Estoyanoff Poggio

Fabián Larry Estoyanoff Poggio (nascut a Montevideo el 27 de setembre del 1982) és un futbolista professional uruguaià que juga com a davanter. Ha disputat 30 partits amb la seva selecció.

## Referències

* ↑ «Fabián Estoyanoff - Player profile 2022» (en anglès). [Consulta: 20 març 2022].
* ↑ «Fabián Estoyanoff - AUF». [Consulta: 20 març 2022].
Fabián Larry Estoyanoff Poggio amb l'Uruguai - Plantilles de navegació :
Selecció de futbol de l'Uruguai – Copa Amèrica de futbol 2001
1 Munúa •
2 Bizera •
3 Sorondo •
4 Díaz •
5 Pérez •
6 Lima •
7 Callejas •
8 Martínez •
9 Lemos •
10 Olivera •
11 Guglielmone •
12 Berbia •
13 Gutiérrez •
14 Curbelo •
15 Morales •
16 Anchén •
17 Rodríguez •
18 Estoyanoff •
19 Chevantón •
20 Morales •
21 Eguren •
22 Dadómo •
Seleccionador: Púa
Selecció de futbol de l'Uruguai – Copa Amèrica de futbol 2004
1 Viera •
2 Bizera •
3 Darío Rodríguez •
4 Montero •
5 Sosa •
6 Lago •
7 Varela •
8 Pouso •
9 Darío Silva •
10 Parodi •
11 Cristian Rodríguez •
12 Barbat •
13 Estoyanoff •
14 Guillermo Rodríguez •
15 Pérez •
16 Delgado •
17 Diogo •
18 Morales •
19 Martínez •
20 Bueno •
21 Forlán •
22 Sánchez •
Seleccionador: Fossati
Selecció de futbol de l'Uruguai – Copa Amèrica de futbol 2007
1 Carini •
2 Lugano •
3 Godín •
4 Fucile •
5 Pablo García •
6 D. Rodríguez •
7 C. Rodríguez •
8 Gargano •
9 Vargas •
10 Recoba •
11 Estoyanoff •
12 Castillo •
13 Abreu •
14 Diogo •
15 Pérez •
16 Pereira •
17 Valdez •
18 Canobbio •
19 Scotti •
20 González •
21 Forlán •
22 Sánchez •
Seleccionador: Tabárez :
# Mateu Figuerola i Niubó

Mateu Figuerola i Niubó, (Bellpuig, Catalunya, 1955), és un polític identitari de Catalunya, fundador i president del partit polític Partit per Catalunya. Des de maig de 2003 fins al maig de 2015 va ser regidor de l'Ajuntament de Cervera.
Va romandre a AP entre 1979 i 1997, ja com a PP. Poc després va ingressar a UDC, fins que va abandonar la formació en 2002. El 2003 va ser detingut, jutjat i condemnat per intentar cremar la mesquita de Cervera. La pena es va reduir a 25 euros de multa. El 2007, Figuerola va protagonitzar una escissió de PxC, que va donar peu a la formació del Partit per Catalunya (PxCat).
A les europees de 2009 fou candidat del Movimento Social Republicano (MSR), una formació neonazi amb seu a Barcelona que defensa la unitat nacional d'Espanya.
Al febrer de 2010, el Partit per Catalunya fa públic que es presentarà a les eleccions al Parlament i que Mateu Figuerola i Niubó en serà el candidat per Barcelona.

## Referències

* ↑ «El Partit per Catalunya decideix presentar-se a les eleccions al Parlament». Avui (diari), 13-02-2010. [Consulta: 14 abril 2015].
* ↑ Ultras europeos. Movimiento Contra la Intolerancia, 15 de gener de 2010.
* ↑ Bones noticies. La PxC es comença a trencar escissió fins i tot de regidors!. Racó Català, 14 de setembre de 2007.
* ↑ «Un candidat de CiU de Tàrrega va fer campanya per un partit neonazi». naciodigital.cat, 29-04-2015. [Consulta: 5 maig 2015].
* ↑ «Un candidat de CiU de Tàrrega va fer campanya per un partit neonazi». naciodigital.cat, 29-04-2015. [Consulta: 5 maig 2015].
# Marilise Neptune Rouzier

Marilise Neptune Rouzier (nascuda el 1945) és una escriptora, biòloga i etnobotànica haitiana. És autora de diverses publicacions, i fou consultora de la col·lecció de plantes medicinals del jardí botànic de Parc a Port-au-Prince.

## Publicacions

* "Petit guide médicinal du jardin", World Bank (1997).
* "Plantes médicinales d'Haïti: description, usages et propriétés"; Regain Ediciones, 1998; Universitat Estatal d'Haití, 2014.
* "La médecine traditionnelle familiale en Haïti: Enquête ethnobotanique dans la zone métropolitaine de Port-au-Prince"; Universitat Estatal d'Haití, 2008.
* "Diabète et hypertension artérielle: Remèdes familiaux dans la région de Port-au-Prince"; Universitat Estatal d'Haití, 2012.
* "Médecine familiale, point de jonction pour l'intégration de la médecine traditionnelle et de la médecine conventionnelle", Haiti Perspectives, 2012.

## Referències

* ↑ «Philippe Rouzier». La presse. [Consulta: 28 abril 2017].
* ↑ «Création d'un jardin de Plantes médicinales». Haïti en Marche, 29-07-2013. [Consulta: 28 abril 2017].
* ↑ Petit guide médicinal du jardin WorldCat
# Megalobulimus grandis

Megalobulimus grandis és una espècie de gastròpode eupulmonat terrestre de la família Strophocheilidae que es troba al Brasil.

## Referències

* ↑ uBio (anglès)
* ↑ Mansur, M.C.D. (1996). "Megalobulimus grandis." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]

## Enllaços externs

* BioLib (anglès)
# Filonides de Dirràquium

Filonides de Dirràquium (en llatí Philonides, en grec antic Φιλωνίδης) va ser un metge grec nadiu de Dirràquium a Il·líria que va ser deixeble d'Asclepíades de Bitínia al segle i aC. Va exercir al seu país amb bona reputació i va escriure nombrosos llibres, potser fins a 40.
L'esmenta principalment Esteve de Bizanci a la seva obra Δυρράχιον. Probablement va escriure l'obra titulada Περὶ μύρων καὶ Στεφάνων, en llatí De Unguentis et Coronis, citada per Ateneu, que no obstant també podria ser obra del metge Filonides de Catana. Andròmac el jove diu que era autor d'una obra sobre farmàcia. Marcel Empíric també parla d'aquest Filonides.

## Referències

* ↑ 2. Philonides a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 317
# Filomètor

Filomètor（grec antic: Φιλομήτωρ) era un sobrenom honorífic que reberen diversos reis hel·lenístics, que significa 'que estima la mare'. Els més coneguts dels reis que el van portar són:
* Antíoc VIII Filomètor, de malnom Grip, rei selèucida 125-96 aC
* Ariarates VII Filomètor, rei de Capadòcia 116-101 aC
* Àtal III Filomètor, rei de Pèrgam 130-131 aC
* Cleòpatra III Filomètor, reina d'Egipte 142-101 aC
* Perisades IV Filomètor, rei del Bòsfor 150-125 aC
* Ptolemeu VI Filomètor, rei d'Egipte 180-164 aC i 163-145 aC
* Ptolemeu IX Filomètor, de malnom Làtir, rei d'Egipte 116-107 aC i 88-81 aC
* Ptolemeu XV Cèsar Filopàtor Filomètor, de malnom Cesarió, fill de Cleòpatra i Juli Cèsar
* Seleuc V Filomètor, rei selèucida 126-125 aC
* Seleuc VII Filomètor, de malnom Cibiosactes, rei selèucida 83-69 aC
D'altra banda, Antíoc Filomètor fou un suposat metge inventor d'un antídot contra rèptils verinosos.
# Filonides (poeta)

Filonides (en llatí Philonides, en grec antic Φιλωνίδης) fou un poeta atenenc de la vella comèdia, que va viure al segle IV aC.
Amic d'Aristòfanes, és més conegut per haver presentat algunes comèdies d'aquest autor, que per les seves pròpies obres. Anteriorment, segons Suides i Eudòxia Macrembolitissa, va ser un pintor de cert mèrit.
Es coneixen per Suides els títols de tres de les seves nombroses comèdies, Ἀπήνη (El carruatge), Κόθορνοι (Els coturns) i Φιλέταιρος (Filetairos), encara que alguns crítics consideren que diverses obres d'Aristòfanes es van presentar amb el nom de Filonides. Quan un poeta volia fer representar una obra seva, havia de demanar un cor a l'arcont, que el concedia o no segons la seva opinió del mèrit de l'obra, o també per la influència política de l'autor. Els arconts havien negat cors a algunes obres de Sòfocles i Cratí d'Atenes. I encara que s'aconseguís el cor, hi havia la decisió última del públic, que podia fer fracassar la millor obra. Per reduir les dificultats, els poetes joves podien fer dues coses, o bé presentar amb el seu nom una obra d'algun poeta ja reconegut i popular per aconseguir fama, o bé aprofitar el prestigi d'algun autor conegut i estrenar l'obra amb el nom d'aquell. Per això algunes obres d'Aristòfanes porten el nom d'altri. Un passatge d'Aristòfanes explica les tres fases de la producció d'un autor. Primer ajudava a un altre poeta en la composició dels passatges menys importants de l'obra. A continuació presentava els seus propis drames amb el nom d'un altre autor, i finalment, si havia tingut èxit, les seves obres ja portaven el seu propi nom.
Sembla que Aristòfanes va presentar amb el nom de Filonides les obres Els núvols (423 aC), Les vespes (422 aC), Proagon (422 aC, perduda), Amphiaraos (414 aC, també perduda) i Les granotes (405 aC).
Un fill de Filonides, Nicòcares, també va ser un poeta de la vella comèdia.

## Referències

* ↑ Philonides a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 314-317
# Mercedes López i Sánchez

Mercedes López Sánchez (Sabadell, Vallès Occidental, 5 de desembre de 1979) és una jugadora de waterpolo catalana, ja retirada.
Formada al Club Natació Sabadell, va aconseguir cinc Lligues espanyoles, quatre Copes de la Reina i una Lliga catalana. Amb la selecció espanyola de waterpolo va ser internacional en dinou ocasions. Després de la seva retirada, va exercir com a entrenadora de waterpolo en categories de formació al CN Sabadell.

## Palmarès

* 5 Lligues espanyoles de waterpolo femenina: 1999-00, 2000-01, 2001-02, 2003-04, 2004-05
* 4 Copes espanyoles de waterpolo femenina: 2000-01, 2001-02, 2003-04, 2004-05
* 1 Lliga catalana de waterpolo femenina: 2001-02

## Referències

* ↑ «Mercedes López i Sánchez». Enciclopèdia de l'esport català. Barcelona: Grup Enciclopèdia Catalana.
* ↑ «El 'Dream Team' del CN Sabadell assoleix el triplet» (en castellà). Mundo Deportivo, 31-05-2002. [Consulta: 29 maig 2020].
* ↑ Club Natació Sabadell. «Memòria 2010», 2010. [Consulta: 29 maig 2020].
# Matíacs

Els matíacs (en llatí Mattiaci) eren una tribu germànica, potser una branca dels cats (chatti) que els tenien per veïns a l'est. Ocupaven la comarca de Nassau aproximadament el territori que després seria el ducat de Nassau, entre els rius Lahn, Main i Rin.
No se'n fa menció fins al temps de Claudi quan van quedar subjectes a Roma, segons diu Tàcit. Els romans van explotar les mines de plata dels seus territoris i hi van construir fortaleses. L'any 70, durant la revolta de Civilis, els matíacs, els cats i altres tribus, van assetjar la guarnició romana de Moguntiacum (Magúncia).
Després desapareixen de la història i els seus territoris van ser ocupats pels alamans. A la Notitia Dignitatum encara es parla dels matíacs com una de les legions palatines i en relació amb les cohorts dels bataus.
El país dels matíacs era molt famós per les seves aigües termals i la ciutat anomenada Aquae Mattiacae, que és la moderna Wiesbaden, surt repetidament en textos romans (Plini el Vell, Ammià Marcel·lí, Marc Valeri Marcial…). Marcial diu que d'aquell país s'importava una mena de boles de sabó que servien per tenyir els cabells que s'havien tornat grisos.

## Referències

* ↑ P. C. Tàcit, 1962, p. 47.
* ↑ Smith, William (ed.). «Mattiaci». Dictionary of Greek and Roman Geography (1854). [Consulta: 31 juliol 2021].

## Bibliografia

* P. C. Tàcit. Històries. Volum IV. Fundació Bernat Metge, 1962.
# Matèria fotònica

La matèria fotònica és un estat de la matèria en el qual els fotons es comporten com si tinguessin massa i interaccionen els uns amb els altres, formant «molècules». En condicions normals, els fotons manquen de massa en repòs i no poden interaccionar. Es pot obtenir matèria fotònica mitjançant «l'acoblament dispersiu de llum a àtoms amb un alt grau d'interacció i un estat de Rydberg molt excitat». L'acoblament és degut a un procés conegut com a «bloqueig de Rydberg», en el qual les excitacions provocades per un fotó limiten la gamma d'interaccions d'un altre fotó amb els àtoms que l'envolten, el que dona com a resultat una interacció entre els fotons en qüestió.

## Referències

* 1 2 Firstenberg, O.; Peyronel, T.; Liang, Q. Y.; Gorshkov, A. V.; Lukin, M. D.; Vuletić, V. (2013). «Attractive photons in a quantum nonlinear medium». Nature.
* ↑ «Seeing light in a new light: Scientists create never-before-seen form of matter» (en anglès). Sciencedaily.com, 25-09-2013. DOI: 10.1038/nature12512. [Consulta: 29 setembre 2013].
* ↑ També conegut com a «bloqueig d'excitació de Rydberg» o «bloqueig dipolar»
# La pregària de Txornòbil

La pregària de Txornòbil és un llibre d'Svetlana Aleksiévitx publicat el 1997 en rus. Aleksiévitx era una periodista establerta a Minsk en el moment de l'accident de Txornòbil. Va entrevistar més de 500 testimonis, entre els quals bombers, liquidadors (membres de l'equip de neteja), polítics, metges, físics i ciutadans del carrer en un període de deu anys. El llibre relata la tragèdia psicològica i personal de l'accident i explora les experiències de les persones i com el desastre va afectar les seves vides. El 2005 va rebre el Premi del Cercle de Crítics Nacional del Llibre de no-ficció. El 2016 es va publicar la traducció en català per Marta Rebón amb Raig Verd.
L'estil barreja l'oralitat pròpia de les entrevistes (les veus són les dels protagonistes) amb interpolacions de l'autora, que actua com a narradora al pròleg i al final del llibre. Hi ha capítols on la veu és única i d'altres, plural. En aquests darrers es considera que els informants actuen com un "cor", seguint les convencions de la tragèdia grega, on el cor sovint encarnava el poble o la veu moral. La progressió dels capítols manté un ordre temàtic, de manera que cada testimoni aporta un nou punt de vista.

## Referències

* ↑ Fairewinds Nuclear Energy Education: Voices from Chernobyl
* ↑ Voices from Chernobyl: The Oral History of the Nuclear Disaster (Dalkey Archive Press 2005; ISBN 1-56478-401-0)
* ↑ Journal of Nuclear Medicine Vol. 47 No. 8 1389-1390
* ↑ Voices from Chernobyl
# Bakhsh

Un bakhsh (en persa: بخش, baxš) és un tipus de divisió administrativa utilitzada a l'Iran. De vegades es tradueix com comtat administratiu però és més aviat un districte, similar a un township dels Estats Units o un district en el cas d'Anglaterra.
Normalment hi ha unes poques ciutats (en persa: شهر, šahr) i dehdars (municipalitats o aglomeracions rurals) (en persa: دهستان, dehestān) en cada bakhsh. Els dehdars són un conjunt de molts pobles i de les terres que els envolten. Una de les ciutats del bakhsh és nomemada capital.
# Lanvollon

Lanvollon (en bretó Lannolon) és un municipi francès, situat a la regió de Bretanya, al departament de Costes del Nord. L'any 1999 tenia 1.388 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1075 | 1111 | 1358 | 1423 | 1427 | 1388 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | François Morvan | PS |
# Concierto gitano

L'escultura urbana coneguda pel nom Concierto gitano, ubicada a la carrer Comandante Caballero, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta a bronze, és una obra pòstuma de Sebastián Miranda y Pérez-Herce, ja que és una reproducció augmentada (tres vegades i mitja) de l'original que es va fer a marbre blanc per col·locar-lo en l'interior de l'Auditori Príncep Felip a Oviedo, que es titula "Música", i porta la signatura de l'autor; i està datada 1999.

## Referències

* 1 2 CLAVEROL, MANUEL GUTIÉRREZ; ARIAS, ALBERTO CARLOS POLLEDO. Guía total turística y monumental de Oviedo. 6 itinerarios para disfrutar de una ciudad de cuento (en castellà). Ediciones Nobel, 2016. ISBN 9788484597384.
* 1 2 «Escultura pública en Oviedo». Arxivat de l'original el 2014-07-17. [Consulta: 4 desembre 2018].
* ↑ iluzziona.com. «Concierto Gitano». [Consulta: 4 desembre 2018].
# Targeta

«Targeta» té aquests significats:
* Economia:
** Targeta de crèdit, dispositiu de plàstic amb una banda magnètica, de vegades un microxip que serveix per fer pagaments.
** Targeta de prepagament dispositiu per en la qual s'anticipa l'import del consum que es realitzarà amb la targeta.
** Targeta telefònica, dispositiu usat per pagar en les cabines telefòniques.
** Targeta moneder o moneder electrònic, sistema de pagament.
*** Targeta Octopus, targeta moneder recarregable amb processador incorporat.
* Informàtica:
** Targeta perforada, cartolina amb perforacions que servien per enregistrar una acció d'un determinat programa informàtic.
** Targeta d'expansió, dispositius amb diversos circuits integrats i controladors que serveixen per ampliar la capacitat d'un ordinador.
** Targeta de xarxa, targeta d'expansió inserida dins l'ordinador amb una o més obertures externes, per on és connectat ...
** Targeta mare, targeta de circuits impresos central d'un equip informàtic.
** Targeta controladora de disc
** Targeta gràfica
*** Targeta capturadora de vídeo, element que permet a un ordinador de rebre senyal de vídeo.
*** Targeta VGA
** Targeta de so, dispositiu que permet obtenir un senyal d'àudio analògic a partir d'informació digital.
** Targeta sintonitzadora de televisió o sintonitzadora de satèl·lit, perifèric que permet veure els diferents tipus de televisió.
** Targeta flash
*** Targeta Secure Digital o targeta SD, format de targeta de memòria flash.
** Targeta CompactFlash, targeta de memòria molt petita que permet emmagatzemar dades digitals.
** Targeta d'adquisició de dades
** Targeta intel·ligent, és qualsevol targeta de la mida d'una butxaca amb circuits integrats.
** SIM
* Miscel·lània:
** Targeta (esport), penalització en alguns esports.
** Targeta de visita, per a presentar-se o donar-se a conèixer a altres persones.
** Targeta sanitària europea, document que engloba el conjunt d'europeus sota un sistema d'assistència sanitària gratuïta a l'estranger.
** Oyster card, dispositiu que s'utilitza als serveis de transport públic al Gran Londres (Regne Unit).
Viccionari
# Telman (Rússia)

Telman (en : Тельман) és un khútor del raión de Gulkévichi del krai de Krasnodar, al sud de Rússia. Està situat a la vora del Samoilova Balka, afluent per l'esquerra del Kuban, 6 km al sud de Gulkévitxi i 150 km a l'est de Krasnodar, la capital del krai. Tenia 1 277 habitants el 2010.

## Transport

A l'oest de la localitat passa la carretera federal M29 Caucas.

## Referències

* ↑ Població el 2010 (rus)
# Farouk Ben Mustapha

Farouk Ben Mustapha (Bizerta, 1 de juliol de 1989) és un jugador de futbol tunisià que juga a la demarcació de porter. Actualment forma part de la plantilla de l'Al-Shabab i de la selecció tunisiana.
Ben Mustapha va ser elegit per votació el millor jugador del mes d'agost de 2009 de la Lliga professional tunisiana.
El maig de 2018 va formar part de la preselecció de 29 homes de l'equip de la selecció tunisiana per disputar la Copa del Món de Futbol de 2018 que es disputava a Rússia l'estiu següent. Finalment va entrar dins de la llista definitiva de 23 homes.

## Palmarès
### Club
#### Club Athlétique Bizertin

* Copa tunisiana (1): 2013

#### Club Africain

* Lliga tunisiana (1): 2015
* Copa tunisiana (1): 2017

### Selecció nacional

* Campionat Africà de Nacions (1): 2011

## Referències

* ↑ CAN 2010: Tunisian soccer fans expect Carthage Eagles to fly high
* ↑ «MTN Football Player Profile - Farouk Ben Mustapha». Arxivat de l'original el 2012-07-07. [Consulta: 20 juny 2018].
* ↑ «Ben Mustapha et Jemâa les meilleurs en Août». Tunisie-Foot, 11-09-2009 [Consulta: 7 febrer 2010].
* ↑ «Revealed: Every World Cup 2018 squad - Final 23-man lists | Goal.com» (en anglès). .
* ↑ https://www.bbc.co.uk/sport/amp/football/44342860
# Farooqnagar

Farooqnagar és una ciutat de cens al districte de Mahbubnagar a l'estat d'Andhra Pradesh, Índia. Segons el cens del 2001 la seva població era de 34.558 habitants (52% homes i 48% dones, i dels que el 14% estava per sota dels 6 anys).
# Farná

Farná és un poble i municipi d'Eslovàquia de la regió de Nitra situat a la riba del riu Hron. Està situat en una zona de gran producció vinícola.

## Història

La primera menció escrita de la vila es remunta al 1156 on el poble hi apareix amb el nom de Fornod. Més endavant, el 1283, el trobem en la forma Furnod.

## Referències

* 1 2 «Všeobecne». [Consulta: 23 gener 2020].